
Trinitatem omnipotentem quis intelligit? 
Et quis hon loquitur cam , si tamen. intelli- 
git cam? Rara anima, que cum de illa, 
loquitur , sciat quid loquatur , et contendunt; 
ES dimicant, 66 nemo sine pace vidit istam 
Visionem. S. P. Aucu: Lib. 13. Confess. 
Cap. ir. ! 


Quid est DEUS, © que ratio Ejus? 
tibi sufficiat credere quia est, non autem 


curiose. investigare , quid est? Idem Lib. 
de Trin. 

EX TRACTATU 
DETRINITATE. 


I. Mr Trinitatis sive supposita 

sive non supposita revelatione nul- 
la ratione naturali demonstrari potest. II. 
Bené tamen ex pluribus Veteris Testamenti 
locis adversus Judzos hereticosque demon- 
stratur, dari in Deo Trinitatem Persona- ` 
rum in unitate nature. III. Hanc tamen 
expressius evincunt testimonia ex Novo 
Testamento deprompta. IV. Inter que 
germanus est non adscititius , neque dolo 
vel oscitantia intrusus versus septimus 
quinti cap. Epistolae 1mz S. Joannis. V. 
Hujus etiam auctoritatem agnoverunt com- 
plures Ecclesie Patres, VI. Proindeque nul- 
lius ponderis sunt argumenta , que Socini- 

ani adversus fidem Trinitatis ex Novo Te- 
stámento producunt. VII. Traditione quo- 
“que Patrum Divinarum . Personarum nu- 
merus comprobatur, VIII. Imo neque in- 
spectà humana ratione Catholicum de 
Trinitate dogma seipsum evertit. IX. Fi- 
lius Dei fuit in aliqua substantia prius- 
quam conciperetur ex Virgine. X. Is à 
Deo Patre genitus est , ac Filius “dicitur 
non adoptione & gratia, sed generatio- 
ne &natura. XI. ]llumque habere. ean- 
dem cum Patre substantiam Dogma fidei 
est. XII. Adeoque vocabulum Omousion ri- 
te atque opportune à Sacrosancta Niczna 
fuit receptum Synodo. XIII. Spiritus S. 
vera est ac subsistens Persona Patrique & 
Filio peromnia consubstantialis. XIV. Pro- 
indeque Macedoniana adversus Ejusdem 
Spiritus S. Divinitatem nefaria heresis 
apertissime à Catholicis impugnatur. XV. 
Procedit autem Jdem Spiritus S. à Patre 
& Filio. XVI. Consequenter immerito La- 
tini de corrupto Symbolo redarguuntur à 
Grecis propter additam particulam Filioque 
XVII. Admittitur juremerito à Theologis 
sifsoFilirà Patre & Spiritüs S. à Patre % 
à Filio. XVIII. Recté etiam à Schola- 
sticis usurpantur Greca & Latina voca- 
bula , quorum in disputatione. de. Trini- 
tate frequens est ists. XIX, Fidei sequen- 
tes dogmata, dari in Deo veram processi- 
onem 

onem 'eamque Metaphysicam sustinemus, : 
XX. He autem in Deo processiones due sunt 
tantüm, nec plures nec pauciores. XXI. Qua- 
rum principium quo proximum ( ut ait Du- 
randus ) non est efsentia Divina, neque so- 
„le relationes originis ut volunt nonnulli. 
XXII. Sed probabilius est intellectus $e 
voluntas notionales, prout connotant rela- 
tiones Paternitatis & -Spirationis active. 
XXII. Licet ex mente SS. Patrum ac pre-. 
cipue D. Avevsrisr ( Qui Lib. 3. cont. 
Maximinum cap: 14. alt. Quid inter nasci 
ES procedere intersit? de illa, excellentissima. na 
turaloquens = = ~ distinguere inter illam 
generationem © hanc proce/sionem nescio , mon 
vale , non suficio.) bene sciamus, eviden- 
tem,non posse reddi rationem , cur pro+ 
cessio Filii dicatur generatio, non autem 
Spiritús S. Horum -attamen Patrum con- 
tra Macedonianos agentium vestigia secu- 
ti , verosimiliorem rationem else dicimus: 
cur Verbum. dicatur $ ‘sit genitum potius 
quam Spirtus S+, quia Verbum procedit per 
intelletum: qui sumptus precise .quatenus 
est intelle&tus perfectissimus vim habet pro= 
ducendi terminum similem in{natura; coms 
tra, Spiritus S. sprocedit per völuntatem; 
que sumpta pracisé quatenus est voluntas 
perfectissima parem vim non habet. XXIV. 
Si Spiritus S..à Filio non procederet , 
essent ambo una eademque Persona. XXV. 
ę Si 

Si relationes accipiantur concrete & pro re- 
lativis, tres in Deo esse ; si vero pro re- 
spectu & ordine sumantur quatuor pos- 
se admitti affirmamus. XXVI. Quomodo- 
cunque tamen accipiantur , sunt infinita 
quadam perfectio incomplexć cum Essen- 
tia Divina significabilis. XXVII. Spe- 
étàta Patrum Ante-Nicznorum de Verbi 
divinitate. fide ; Ignatium Martyrem , Po- 
lycarpum , ‘Justinum Athenagoram Philo- 
sophum, Jrenzum Lugdunensium Episco- 
pum atque. Clementem Alexandrinum ab 
omni Arianismi ac Sabellianismi nota 
vindicamus. XXVIII. His tamen nequit 
cum Adamantio Origenes adscribi , qui 
in suis scriptis Heresi Arianorum pralusis- 
se communi Patrum traditur testimonio. 
XXIX. Licet falso rumore de fide D. 
Dionysii przoccupatus Basilius, illum 
Arianis acćenseat , Hunc tamen aque 
ac Athanasium ( hallucinationem Wol- 
zogenii procul pellentes ) catholice de 
Verbi divinitate sensisse constanter de- 
fendimus. XXX. Hacque Arianismi no- 
ta Occidentales Latinosque Patres Ter- 
tulianum scilicet, Cyprianum, Lactan- 
tium. & Arnobium . nequaquam pollutos 
esse dicimus. XXXI. At si de Osii Cor- 
dubensis Episcopi agatur fide, hunc tan- 
dem cessifse Arianis eorumque impietati 
consensisse ex Hilario, Theodoreto & 
Atha= 

Athanasio probamus. XXXII. Non obi- 
it tamen in perfidia Ariana Osius. XXXIII. 
Nec Liberius Papa Afiane consensit 
blasphemie. XXXIV. Nam licet sub- 
scripserat uni ex tribus Sirmiensibus for- 
mulis, que interpretative potest Ariana 
nuncupari. XXXV. Non tamen sub- 
scripsit tertiz, ut Opinantur Valesius 
& Pagius. XXXVI. Et multo minus 


robavit secundam formaliter hæreticam: 


sive absolutè ut putat Blondellus , sive 


in una tantùm parte , sicut visum estPe- 
tavio. XXXVII. Insigniter hallucinantur 
Greculi suspectam Basilii M. de Divinita- 
te Spiritüs. S. afserentes fidem: Basilius ete- 
nim Catholicam de processione Spiritüs S. 
veritatem & semper tenuit & docuit. 
XXXVIII. Catholicam de Trinitate f- 
dem profitetur etiam Ecclesia in Hymno 
Eucharistico Te DEUM laudamus , &c. 
quem antique Traditioni insistentes San- 
&is Ambrosio atque Augustino tribuimus. 


Ap Majorem DEI GroRraM. 


Propugnabuntur publice in Conventw Ca- 
simiriensi PP. Augustinianorum ad ZEdes 
S. CATHARINA. V. & M. Satisfaciente 
Obicétis Fr. NICEPHORO RADECKI Theolo- 
gie Alumno, sub afsistentia P. CONSTAN-. 
TINI MIERZWINSKI Profefsoris Theolo- 
gie Die 5. Maji Anno Domini 1786. 


Biblioteka Jagiellonska 


III 


stdr0026620 


